|  |  |  |  |  |
| --- | --- | --- | --- | --- |
| Številka: | 43001-426/2021-03 |  | oznaka naročila: | A-185/21 S  |
| Datum: | 21.10.2021 |  | MFERAC: | 2431-21-001589/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Izdelava projektne dokumentacije za gradnjo obvozne ceste jedra Dolenjskih Toplic** |

**JN006732/2021-B01 - A-185/21, datum objave: 01.10.2021**

**Datum prejema: 21.10.2021   11:17**

**Vprašanje:**

Pozdravljeni

Za most čez Sušico zahtevate izdelavo "arhitekturnega načrta". Zanima nas, kaj tak načrt vsebuje? Mostovi kot gradbeno inženirski objekti se ne oblikujejo, temveč konstruirajo, dober projektant mostov z ustreznimi referencami bo konstruiral objekt, ki bo tudi oblikovno skladen. Kaj k temu prispeva arhitekt, je jasno samo piscu projektne naloge.

Pozivamo vas, da dikcijo o sodelovanju arhitekta izbrišete, raje dodajte zahtevo po referenci za projektanta mosta za razpetino objekta npr.min. 30 m, da boste dobili ponudbe veščih in dobrih projektantov mostov.

S tem boste tudi poskrbeli, da bodo projektne rešitve dobre in racionalne. Če bo sodeloval arhitekt bo most "lep"? Praviloma ob takem sodelovanju nastanejo ekscesno dragi spački, ne pa estetski mostovi. Skoraj vse estetsko skladne premostitvene objekte v RS so projektirali izključno gradbeni inženirji, z ustreznimi referencami in znanjem. To ni delo za arhitekta.

**Odgovor:**

Glede na to da gre za turističen kraj z bogato zgodovino se je naročnik v dogovoru z Občino Dolenjske Toplice odločil, da mora biti most tudi estetsko oblikovan, tako da se lepo vključi v okolje. Naročnik meni, da mora pri končni podobi mostu sodelovati tudi arhitekt, in sicer v smislu elementov mostu (cestna razsvetljava – svetilke, ograja ..). Na splošno je praksa pri načrtovanju mostov, da projektanti vključijo arhitekta. Ponudnik se sam odloči, katerega bo imel v strokovni ekipi. Opis arhitekturnega oblikovanja se nahaja v projektni nalogi.

Naročnik v Navodilih za pripravo ponudbe pri referencah, ki se nanašajo na novogradnje premostitvenega objekta, dolžine med krajnima opornikoma ne bo spreminjal.